《拟苏少卿寄内》
宋代·张嵲

话别河梁上，踟蹰古道边。
男儿重意气，握节向幽燕。
一来单于庭，五闰犹未还。
黄云愁瀚海，朔雪暗燕然。
寒柳春犹白，河水暖尚坚。
有怀幽闺妇，二八政婵娟。
寄言当永决，欲语讵能宣。
忍苦聊相待，恐乖全盛年。
二事热中肠，吞声徒向天。
纷纷节髦落，泪尽秋风前。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。